Бярозаўка (Баранавіцкі раён)

Бяро́заўка (трансліт.: Biarozaŭka, руск.: Берёзовка) — вёска ў Баранавіцкім раёне Брэсцкай вобласці. Уваходзіць у склад Ляснянскага сельсавета. Размешчана за 20 км на паўднёвы захад ад Баранавіч, за 7 км ад чыгуначнай станцыі Лясная на лініі Баранавічы—Брэст. Насельніцтва 52 жыхары, 32 гаспадаркі (2005). Гісторыя У 1909 годзе хутар у Навамышскай воласці Навагрудскага павета Мінскай губерні. З 1921 года ў складзе Польшчы, у Навамышскай гміне Баранавіцкага павета Навагрудскага ваяводства. З 1939 года ў складзе БССР. З 15 студзеня 1940 года ў Навамышскім раёне, з 8 красавіка 1957 года ў Баранавіцкім раёне Баранавіцкай, з 8 студзеня 1954 года Брэсцкай абласцей. У Вялікую Айчынную вайну з чэрвеня 1941 года да ліпеня 1944 года вёска акупіравана нямецка-фашысцкімі захопнікамі. Насельніцтва 1909 год — 8 двароў, 25 жыхароў. 1939 год — 233 жыхары. 1959 год — 154 жыхары. 1970 год — 157 жыхароў. 2005 год — 52 жыхары, 32 гаспадаркі. 2019 год — 30 жыхароў. Славутасці Могілкі нямецкіх салдатаў Першай сусветнай вайны Помнік польскім салдатам На паўднёва-заходняй ускраіне вёскі знаходзіцца брацкая магіла, у якой пахаваны 628 савецкіх воінаў і партызан, а таксама ваеннапалонных, закатаваных у Ляснянскім лагеры смерці. Зноскі Літаратура Гарады і вёскі Беларусі: Энцыклапедыя. Т. 3, кн. 1. Брэсцкая вобласць / рэдкал.: Г. П. Пашкоў (дырэктар) і інш. — Мн.: Беларуская Энцыклапедыя імя Петруся Броўкі, 2006. — 528 с.: іл. — 4 000 экз. — ISBN 985-11-0373-X. Спасылкі На Вікісховішчы пакуль няма медыяфайлаў па тэме, але Вы можаце загрузіць іх Бярозаўка (Баранавіцкі раён) на сайце Глобус Беларусі (руск.)